લંડનઃ બ્રિટનના માન્ચેસ્ટર શહેરમાં એક મ્યુઝિક કોન્સર્ટ દરમ્યાન વિસ્ફોટ થયો છે. બ્રિટિશ પોલીસ પ્રમાણે વિસ્ફોટમાં 19 લોકોના મોત થયા છે. જ્યારે 50 લોકો ઇજાગ્રસ્ત થયા છે. પોલીસ તેને આતંકી હુમલો ગણાવી રહ્યાં છે. માન્ચેસ્ટર શહેરમાં નાકાબંદી કરી દેવામાં આવી છે. સાથે જ સઘન તપાસ હાથ ધરવામાં આવી રહી છે. બ્રિટનના પ્રધાનમંત્રી થેરેસાએ હુમલામાં મૃત્યુ પામેલા લોકો માટે શોક વ્યક્ત કર્યો છે. પ્રધાનમંત્રી મોદીએ પણ ટવિટર પર હુમલા અંગે શોક વ્યક્ત કર્યો છે. તેમણે હુમલાની નિંદા કરી છે.